
REPUBLICA MOLDOVA
PRIMĂRIA SATULUI ZAHORENI RAIONUL ORHEI
MD-5439, sat. Zahoreni, tel. 023550700, Cod fiscal: 1007601001709
        ______             Email: primaria.zahoreni@apl.gov.md_________
 PROIECT
DECIZIE nr. 4/4
din 30.07.2026
Cu privire la amalgamarea voluntară a unităților administrativ-teritoriale 
UAT Step-Soci, UAT Podgoreni, UAT Zahoreni, raionul Orhei
     În temeiul art. 14 alin. (2) lit. k¹) din Legea nr. 436/2006 privind administrația publică locală; art.118-121, art.126-128, art.209 ale Codului Administrativ al Republicii Moldova nr.116/2018 cu modificările și completările ulterioare,  în conformitate cu prevederile art. 8 și 11 a Legii nr. 225/2023 privind amalgamarea voluntară a unităților administrativ-teritoriale (Legea nr. 225/2023); pct. 25, 39, 40 și 43 din Metodologia de amalgamare voluntară a unităților administrativ-teritoriale aprobată prin Hotărârea Guvernului nr. 925/2023 (Metodologie), ținând cont de criteriile stabilite la art. 5 din Legea nr. 225/2023, se constată că unitățile administrativ-teritoriale propuse pentru amalgamare întrunesc condițiile de bază prevăzute de lege, astfel, acestea formează un teritoriu continuu și compact, asigurând coerența geografică a viitoarei unități administrativ-teritoriale amalgamate, iar populația cumulată a acestora depășește pragul minim de 3000 de locuitori fiind estimată la 3182 de locuitori, conform datelor oficiale furnizate de Biroul Național de Statistică, totodată, aplicând criteriile și modul de selectare a centrului administrativ al UAT amalgamate stabilite de art. 6 din Legea nr. 225/2023 și Anexa nr. 1 din Metodologie și constatând faptul că, comuna Step-Soci, a obținut cel mai mare scor din rândul UAT care participă la procesul respectiv de amalgamare voluntară, prin urmare, având avizul comisiei de specialitate Consiliul Local Zahoreni
DECIDE:
     1. Se aprobă amalgamarea voluntară a unităților administrativ-teritoriale: UAT Step-Soci, UAT Podgoreni, UAT Zahoreni, raionul Orhei cu centrul administrativ în satul Step-Soci, raionul Orhei.
     2. Se pune în sarcina dnei Lupașcu Liubovi – primarul satului Zahoreni transmiterea deciziei de amalgamare voluntară și documentele aferente aprobate de consiliul local către Primăria Step-Soci, selectată în calitate de centru administrativ al unității administrativ-teritoriale amalgamate pentru consolidarea dosarului de amalgamare voluntară.
     3. Prezenta decizie intră în vigoare la data includerii în Registrul de Stat al Actelor Locale și poate fi contestată la Judecătoria Orhei (adresa: str. Vasile Mahu 135, mun. Orhei) în termen de 30 de zile de la data comunicării, în conformitate cu prevederile Codului Administrativ al R. Moldova nr. 116/2018.
Președintele ședinței __________________ 
Semnat la data de ____________________
Contrasemnat:
Secretarul interimar al consiliului local __________________

